NaiveNeuron/SloPal huggingface dataset:
P. Paška, predseda NR SR: (2010-03-04):
M. Šefčovič, podpredseda Európskej komisie pre medziinštitucionálne vzťahy a administratívne záležitosti: Dobre, pokúsim sa. Samozrejme, čo sa týka duchovnosti, ja si myslím, že Európska únia je jednoznačne únia, ktorá je postavená na spoločných hodnotách a myslím si, že sa to prejavilo aj v tom, že vlastne je súčasťou Lisabonskej zmluvy aj Charta základných ľudských práv, kde mnohé z týchto hodnôt sú pomenované. Súhlasím s vami, že možno práve tá koncentrácia, ktorá tu bola na ekonomický rozvoj, vlastne na zvládnutie toho procesu rozšírenia, na posilnenie európskeho práva v tomto novom priestore, možno do určitej miery mohla prekryť tento rozmer, ale je veľmi jednoznačné, že hodnoty sú pre Európsku úniu veľmi dôležité a ďalšie budovanie Európskej únie aj do toho politického rozmeru určite je tu a má svoje miesto. Čo sa týka obranyschopnosti Európskej únie, tak tu sa, samozrejme, veľmi veľa očakáva od aktivít mojej kolegyne, pani podpredsedníčky a vysokej predstaviteľky Katie Ashtonovej, ktorá práve v sebe zlučuje všetko, čo sa týka vonkajších európskych vzťahov. Či už je to know-how, ktoré so sebou prináša Rada, čiže členské krajiny, či je to know-how, ktoré má komisia, ktorá bola veľmi aktívna a je veľmi aktívna vo vzťahu k tretím krajinám a disponuje veľkými finančnými inštrumentmi, či už je to na podporu rozvojovej pomoci alebo mnohých iných. No a je to takisto aj know-how, ktoré so sebou prinesú diplomati z jednotlivých členských krajín, ktorí majú vniesť ten politický rozmer vnímania diplomacie tak, ako je videná z úrovne členských krajín. Súčasťou spoločnej európskej zahraničnej a bezpečnostnej politiky je aj európska obranná politika. Tie štruktúry sa formujú. Sú čoraz silnejšie a myslím si, že posilňovanie tohto rozmeru a budúca spolupráca nám to len potvrdí, že Európska únia bude schopná dosahovať veľmi ambiciózne ciele aj v tejto oblasti. Ďakujem veľmi pekne. (Potlesk.)
Laššáková, Jana, podpredsedníčka NR SR (2015-01-29):
S reakciou pán poslanec Brocka, nech sa páči.
Laššáková, Jana, podpredsedníčka NR SR (2015-09-22):
Na vystúpenie pána poslanca nie sú faktické poznámky. Vyhlasujem všeobecnú rozpravu za skončenú. Pán minister, chcete zaujať stanovisko? Nech sa páči.
Hraško, Igor, poslanec NR SR (2014-04-01):
Ďakujem pekne za slovo. Kolega Kaník, hovorili ste aj vy o možnosti diskusie v rámci tohto zákona, ústavného zákona. A viacerí kolegovia sa vždy vyjadrujú, že treba najprv diskutovať, získať k tomu podporu a tak ďalej. Ja som sa tiež zúčastnil diskusií k novele určitých zákonov a bola tam naozaj aj vládna strana, aj ostatné opozičné strany. Vládna strana vyvolala toto stretnutie, teda tú odbornú diskusiu. Bolo ich niekoľko, by som povedal, že viac ako desať, ale nedosiahlo sa nič. A to je problém. To znamená, že tuná sa robí diskusia naoko, ale nič reálne sa nedosiahne. Tak ako tuná na vás reagovala kolegyňa, že je to politikárčenie. No politikárčenie je to z ich strany, pretože sa snažia spolitizovať túto tému. A naozaj mali by všetci pristupovať konštruktívne k vyriešeniu tohto problému, pretože je to problém, ktorý sa týka nás všetkých, ktorí pôjdeme v budúcnosti do dôchodku a radi by sme sa v prvom rade toho dôchodku dožili. To znamená, že sa to týka väčšiny občanov na Slovensku. A tak ako aj niektorí hovorili, že v súčasnosti, že sú nízke dôchodky, málo dôchodkov. No keby sa systém, ja to zopakujem zase, keby sa systém nastavil tak, že bude viacej práce, bude pribúdať aj viacej daní do štátneho rozpočtu, potom by sa dalo kalkulovať s tým, že sa dá narábať s financiami, ktoré sú určené aj na dôchodky. A potom sa môžeme baviť o tom, koľko, kde a aké percento a tak ďalej. A dokonca aj o demografii, ktorú tuná spomínal iný pán kolega, ktorý je aj zainteresovaný v Sociálnej poisťovni. Len táto vláda robí skôr opačné veci. Čiže rozprávajú niečo iné a potom robia niečo iné. Takže naozaj o tomto treba diskutovať. Ale práve tie, tá cesta ako dosiahnuť ten výsledok, ktorý potrebujeme, aby ten dôchodkový systém bol udržateľný, tak táto diskusia akosi tuná chýba a nie je k tomu zrejme zo všetkých strán.
P. Hrušovský, predseda NR SR: (2005-06-30):
(Hlasovanie.) 133 prítomných, 3 za, 15 proti, 112 sa zdržalo, 3 nehlasovali. Návrh sme neschválili. Ďalší návrh.
Pčolinský, Peter, podpredseda NR SR (2023-02-02):
S reakciou pani poslankyňa. Nech sa páči.
Pročko, Jozef, poslanec NR SR (2024-09-17):
Ďakujem, pán Hlina si určite chce dať na faktické poznámky odpoveď, tak sa prihláste, nemáte za čo. Viete, oni vám budú rozprávať, že vlastne vy ste skvelý, ale vy to neviete podať, lebo oni to mysleli úplne inak, ako to mysleli, veď oni tie vaše rozprávky, čo rozprávate, veď oni nechceli znárodňovať, oni len tak jemne chceli národu trošku sem-tam ukradnúť niečo, veď to nemôže byť ako v tom štyridsiatom ôsmom, oni to nemôžu robiť tak ako v štyridsiatom ôsmom, oni sú už iní komunisti, oni sú jemnejší komunisti. Oni zistili, že urobili niečo, čo je naozaj úplne, úplne amatérske. A toto vykrikovali počas tri a pol roka Igora Matoviča a Eda Hegera, že amatéri, že to vládnu, no tu teraz čo vládne, to je niečo neskutočné. To je naozaj absolútny amaterizmus, to sa nedá ani popísať, to ako naozaj tie deti zo škôlky, keby ste dali riadiť túto republiku, tak by to riadili lepšie. Ale oni zistia, že urobili niečo, čo je naozaj, jej, veď toto sme pokašlali, kto nám to písal. Tak ako ste povedali, tak to poveria niekoho, ako je pán Kvorka, aby to prečítal (povedané s pobavením) a aby to naprávali, ale toto sa tu deje od prvej chvíle ich vládnutia. Oni naprávajú tie svoje amatérske veci, úplne to robia na kolene, ale robia to preto, lebo ten cieľ, a vy ste ho pomenovali, ten cieľ nie je v prospech občanov, ten cieľ nie je, pretože ideme pomáhať Slovákom, to sú také rabovačky, vy ste to tam aj presne popísali. A dokonca predchádzajúce, nemôžem reagovať, ale počuli ste aj faktickú, ktorá bola presne o tom, takže toto je ten ich cieľ. Pán Hlina, vy ste to pomenovali absolútne presne a tí, čo vám nerozumejú, no nie každému je súdené, aby mu bolo vzhúru dáno. (Ruch v sále.)
A. Belousovová, podpredsedníčka NR SR: (2006-12-06):
Dávam slovo spoločnému spravodajcovi z výboru pre sociálne veci a bývanie pánovi poslancovi Zoltánovi Horváthovi, aby informoval Národnú radu Slovenskej republiky o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Máte slovo, pán poslanec.
Urban, Miroslav, poslanec NR SR (2022-05-24):
Ďakujem za slovo. Praktický dosah vládnych opatrení pre rodinu možno uvidíme o rok. O rok uvidíme reálne, koľko tí ľudia dostanú peňazí. Vzhľadom na infláciu, rast cien energií, ten príspevok, koľko dostanú ľudia, je dosť diskutabilný. Keď sa pomoc, dostali sme tu takéto grafy od Rady pre rozpočtovú zodpovednosť, z ktorého grafu, neviem, či ste si ho pozreli, vyplýva, ak sa táto pomoc porovná v eurách, nie v percentách, tak dostanú chudobnejší v priemere menej ako rodiny s vyšším príjmom. Pozrite si graf č. 2, tam to máte jasne. Pokiaľ je horná hranica disponibilného príjmu domácností okolo 3 000 euro, tak sa im zvýši zmena príjmu v percentách skoro 5 %, to je okolo 150 euro. Ale tí chudobní, čo dostanú, čo majú príjem disponibilný okolo 700 euro, dostanú síce 11 %, lenže 11 % zo 700 euro je menej ako 5 % z tých 1 000 euro. Čiže títo chudobnejší dostanú reálne síce 11 %, ale to je 80 euro. Čiže chudobný dostane 80 euro a tí bohatší dostanú príspevok 150 euro. Pričom väčšinu týchto príjmov, ktoré dostane tá rodina, vyplývajú z toho príspevku na voľnočasové aktivity, v ktorých predstavujú okolo 400 miliónov euro. Ja si myslím, že tie peniaze sa dali využiť aj lepšie. Určite podporujeme rodinnú politiku, ale pamätajte, čaká nás tu kríza, kríza v zdravotníctve. Vo vašom návrhu nie sú nejaké podporné ustanovenia, čo sa týka dôchodcov. Takže ten príspevok na voľnočasové aktivity nepovažujem celkom za správny a okrem toho okolo tých vecí, čo sa týka softvéru a jedno s druhým. A čo ste spomínali pozmeňujúce návrhy. Spomeňte si, koľko pozmeňujúci návrhov z opozície prešlo. Prakticky žiaden. Ďakujem.
Bugár, Béla, podpredseda NR SR (2016-09-07):
Nech sa páči, prezentujme sa a hlasujeme o návrhu určiť výbory, gestorský výbor, ako aj lehoty výborom potrebné na prerokovanie návrhu zákona pred druhým čítaním. (Hlasovanie.) Prítomných 142 poslancov, za 131, 10 sa zdržali, 1 nehlasoval. Konštatujem, že aj tento návrh sme schválili. Teraz budeme hlasovať o bode 17 schváleného programu, teda o vládnom návrhu zákona, ktorým sa mení a dopĺňa zákon č. 757/2004 Z. z. o súdoch (tlač 175). Prosím teraz spravodajcu z ústavnoprávneho výboru pána poslanca Martina Nemkyho, aby uvádzal hlasovanie. (Hlasovanie o vládnom návrhu zákona, ktorým sa mení a dopĺňa zákon č. 757/2004 Z. z. o súdoch a o zmene a doplnení niektorých zákonov v znení neskorších predpisov a o zmene a doplnení niektorých zákonov , tlač 175.)
Bugár, Béla, podpredseda NR SR (2018-05-15):
Pán poslanec, ja si myslím, že bolo by lepšie, keby ste pokračovali potom, lebo bude väčší hluk. Alebo chcete to dokončiť?
Matejičková, Zuzana, poslankyňa NR SR (2024-04-30):
Ďakujem veľmi pekne za slovo, pán predsedajúci. Dajte, prosím, hlasovať o tom, že Národná rada Slovenskej republiky prerokuje uvedený vládny návrh zákona v skrátenom legislatívnom konaní.
Števulová, Zuzana, poslankyňa NR SR (2023-12-14):
Ďakujem ti, Ondrej, za tvoj skvelý prejav, naozaj, ako už aj viacerí predo mnou povedali, teba je úplná radosť počúvať. A som aj rada, že si vo svojom príspevku znova upozornil na ten problém zneužívania a nadužívania skrátených legislatívnych konaní, naozaj za tieto dva mesiace sme tu mali už, myslím, 80 % zákonov predložených v skrátenom legislatívnom konaní, ako aj tento, čo by sa nemalo stávať. Preto si znova dovolím citovať z nálezu Ústavného súdu, ktorý vlastne sa týka práve skráteného legislatívneho konania, kde teda Ústavný súd nám povedal, že Národná rada je pri výkone svojich kompetencií viazaná ústavou, čo platí aj pre proces prerokovania a schvaľovania zákonov. Ak sa Národná rada domnieva, že podmienky na skrátené legislatívne konanie sú nenáležité, môže zmeniť príslušné ustanovenia zákona o rokovacom poriadku, nemôže ich však svojvoľne porušovať. Aby bola splnená podmienka existencie mimoriadnej okolnosti, ktorá musí nastať náhle, nečakane a s tým, že sa na ňu nebolo možné pripraviť. Splnenie tejto mimoriadnej okolnosti musí byť taktiež náležite odôvodnené, a to reálnosťou ohrozenia, jeho bezprostrednosťou a konkrétnosťou. Všetci, čo sa tu už dva dni bavíme vlastne o tomto zákone, ktorý sa týka konsolidačných opatrení, asi budeme súhlasiť, teda všetci myslím v opozícii, že teda rozhodne toto neboli podmienky, na ktoré sa nedalo pripraviť a že všetky tieto opatrenia, ktoré boli a sú teda prezentované v tomto zákone a ktoré neustále a neúnavne kritizujeme a budeme kritizovať ďalej, boli také, na ktoré sa dalo pripraviť a ktoré mali prejsť tou náležitou verejnou diskusiou, čo by možno aj v takom širšom rozmedzí bolo bývalo malo dopad na to, čo si tiež spomenul, že nám množstvo perspektívnych, kreatívnych ľudí odtiaľto odchádza. Ďakujem.
Laššáková, Jana, podpredsedníčka NR SR (2014-06-06):
Na vystúpenie pána poslanca s faktickou poznámkou pán poslanec Érsek Árpád a pani poslankyňa Horváthová. Končím možnosť prihlásiť sa s faktickými poznámkami. Nech sa páči, pán poslanec Érsek.
V. Veteška, podpredseda NR SR: (2004-12-09):
Ako prvému zapnite mikrofón pánovi poslancovi Madejovi.
Sulík, Richard, predseda NR SR (2010-09-07):
Ďakujem. Pani Tomanová chce reagovať, nech sa páči.
Paška, Pavol, predseda NR SR (2014-03-27):
Hlasujeme. (Hlasovanie.) 133 prítomných, 59 za, 3 proti, 70 sa zdržalo, 1 nehlasoval. Návrh zákona do druhého čítania sme neschválili. Pán poslanec Jozef Mikuš uvedie hlasovanie v prvom čítaní o návrhu poslanca Národnej rady Slovenskej republiky Ivana Švejnu na vydanie zákona, ktorým sa mení a dopĺňa zákon č. 561/2007 Z. z. o investičnej pomoci a o zmene a doplnení niektorých zákonov v znení neskorších predpisov a o zmene a doplnení zákona č. 595/2003 Z. z. o dani z príjmov v znení neskorších predpisov . Je to tlač 879.
Pellegrini, Peter, predseda NR SR (2015-12-03):
Vážené panie poslankyne, vážení páni poslanci, budeme pokračovať v prerušenom rokovaní hlasovaním. Prosím určenú spravodajkyňu z ústavnoprávneho výboru pani poslankyňu Janu Kiššovú, aby uviedla hlasovanie v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 350/1996 Z. z. o rokovacom poriadku, tlač 1841, bod 129. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov , tlač 1841.)
M. Číž, podpredseda NR SR: (2008-07-01):
Páni kolegovia, už je trošku nenáležitá atmosféra pre faktické poznámky. Ešte chce pani poslankyňa vystúpiť. (Ruch v sále.) Poprosím ale naozaj o kľud v sále. Radšej, vážené kolegyne, kolegovia, preruším rokovanie o tomto bode programu. S faktickými poznámkami budeme pokračovať po 14.00 hodine, pokiaľ budeme pokračovať v rokovaní o tomto bode programu. Takže prerušujem rokovanie, nasleduje 3-minútová prestávka, po ktorej bude nasledovať hlasovanie o prerokovaných bodoch programu. (Hlas z pléna.) Ja sa ospravedlňujem, samozrejme, nie o 14.00 hodine budeme pokračovať v tomto bode programu, ale po hlasovaní. Ďakujem za porozumenie. (Prestávka.) (Po prestávke.)
Sopko, Miroslav, poslanec NR SR (2016-09-23):
Ďakujem za slovo, pán predsedajúci. Ja si len dovolím pána kolegu Poliačika poopraviť ohľadom tej priamo riadenej rozpočtovej organizácie. Ide, ak máme na mysli tú istú osobu, o Štátny pedagogický ústav. (Reakcia poslanca.) To je ináč ústav, ktorý je priamo zodpovedný za tvorbu dokumentov, s ktorými majú narábať pri každej zmene vzdelávacej v školstve. Tam sa vytvárajú dokumenty jednak všetkých školských reforiem i inovácie, pri ktorých v komunikácii s učiteľmi a riaditeľmi dochádzalo k tomu, že napriek vznešeným cieľom sa vždy nejak, vypálilo to inak a strácalo to svoj zmysel. Ono celkovo zmysel, aj to, prečo tu sedíme, je v tom, o čom si aj, pán kolega, naznačil, celková nálada našej spoločnosti, kde sa ukotvilo slovíčko „nedá sa“. Za tie roky rokúce ľudia jednoducho prestávajú veriť, že niečo sa reálne dá meniť. Ako keby sa im to dostalo pod kožu, ako keby to mali v svojich hlavách naplno zakódované. A úlohou nás všetkých je, aby sme sa zamysleli, pretože tak frustrovaná populácia, neviem, neviem, aká potom bude naša spoločná budúcnosť. Ďakujem.
Pčolinský, Peter, podpredseda NR SR (2023-02-09):
Ďakujem pekne. Pôjdeme na tretiu otázku. Tretiu otázku položila pani poslankyňa Marcinková, ktorá sedí hneď za mnou. To znamená, otázku položila dočasne poverenému ministrovi školstva pánovi Jánovi Horeckému a otázka znie: „Aké riešenie má pripravené ministerstvo pre zdravotne znevýhodnené deti, ktoré chcú navštevovať štandardnú školu, na čo majú plné právo?“ Nech sa páči, pán minister, v rozsahu päť minút.
Poliačik, Martin, poslanec NR SR (2016-05-25):
Ďakujem, pán predseda. No, pán kolega, k tej prvej časti som chcel trošku uštipačne, ale nebudem zbytočne, lebo už vedľa naštartovaný pán kolega Galko a on má kadenciu takú, že aj tak by som to nestihol. A takže skôr k tej druhej. Som veľmi rád, že to, čo tu povedal svojho času pán prezident o tzv. koalícii ochotných, sa dokáže pretaviť aj do podpory konkrétneho návrhu, konkrétneho návrhu zmeny zákona, a že keď sa naozaj má nakresliť tá čiara medzi ľuďmi rešpektujúcimi liberálnu demokraciu ako základ tejto spoločnosti a ochraňujúcim jej princípy, tak sa snáď budeme schopní zhodnúť na tom, že treba zabúdať aj na stranícke tričká a koalično-opozičné spory. Súhlasím s tým, že tento návrh možno nerieši úplne všetko. Ja som úprimne zvedavý, s čím prídete v rámci pozmeňujúcich návrhov v druhom čítaní. Spolu s kolegom Dostálom ako spolupredkladateľ som tiež ochotný rokovať. Uvidíme, že či bude stačiť, aby s vami rokoval on sám, alebo si k tomu sadneme viacerí a chcem len poďakovať za prejavenú, za prejavenú dôveru tomuto návrhu a za prejavenú ochotu ho podporiť. Ďakujem veľmi pekne.
Hrnčiar, Andrej, podpredseda NR SR (2017-05-11):
Končím možnosť prihlásiť sa s faktickými poznámkami. Jedna faktická poznámka na vystúpenie pani poslankyne. Nech sa páči, pani poslankyňa Zimenová.
Žiga, Peter, podpredseda NR SR (2024-05-15):
Pán poslanec Huliak.
J. Laššáková, poslankyňa: (2006-12-12):
Cieľom predloženej novely je úprava súdnych trov konania súvisiacich s preskúmavaním  rozhodnutí Národného bezpečnostného úradu. Vrátim sa trošku do histórie. Zákonom č. 215/2004 Z. z. bola kreovaná odvolacia komisia zložená z 11 poslancov s tým, že všetky náklady súvisiace s činnosťou tejto komisie uhrádzal Národný bezpečnostný úrad. Potom, ako Ústavný súd na svojom zasadnutí vyslovil, že táto odvolacia komisia nie je v súlade s ústavou, bol následne prijatý ústavný zákon č. 254/2006 Z. z. o zriadení a činnosti Výboru Národnej rady Slovenskej republiky na preskúmavanie rozhodnutí Národného bezpečnostného úradu. Faktom je, že v súvislosti s tým, že na Najvyššom súde boli preskúmavané rozhodnutia aj tej odvolacej komisie, vznikli trovy konania súvisiace so zastupovaním advokátov, teda trovy právneho zastúpenia vrátane súdneho poplatku. A skutočne v zákone ani v prechodných a záverečných ustanovenia v ústavnom zákone to riešené nie je. A preto navrhujem, aby, tak ako to bolo pred nálezom Ústavného súdu, že tieto trovy uhrádzal Národný bezpečnostný úrad, tieto trovy uhrádzal Národný bezpečnostný úrad. Je to dohodnuté aj s výborom pre financie, rozpočet a menu, že Národný bezpečnostný úrad bude mať finančné prostriedky vyčlenené. Ďakujem pekne a prosím o podporu predloženého návrhu zákona.
J. Liška, minister obrany SR: (2005-09-23):
Podstatou novej Obrannej stratégie je politicko-obranná a vojensko-odborná reflexia bezpečnostného prostredia a faktu, že Slovenská republika svojím členstvom v NATO nielen získala zmluvne viazané bezpečnostné záruky, ale sa súčasne stala aj spolugarantom bezpečnosti svojich spojencov. V nadväznosti na tendencie vývoja bezpečného prostredia určuje základný cieľ obrannej politiky štátu, požiadavky na efektívnu obranu, na spôsobilosti Ozbrojených síl a ostatné súčasti systému obrany štátu. Vychádza z postulátu, že v Slovenskej republike v dlhodobom časovom období nehrozí bezprostredný ozbrojený rozsiahly konflikt, avšak zvyšuje sa najmä nebezpečenstvo hrozieb teroristických útokov znásobovaných perspektívami šírenia zbraní hromadného ničenia. Slovenská republika považuje za základný cieľ svojej obrannej politiky bezpečnosť svojich občanov a zaručenie obrany štátu. Plnenie tohto cieľa si vyžaduje kombinovať možnosti vlastných síl s možnosťami kolektívnej obrany, aktívnu účasť na upevňovaní mieru a stability vo svete, predchádzanie konfliktom a urovnávanie krízových situácií v súlade s medzinárodným právom. Vážený pán predsedajúci, vážené panie poslankyne, vážení páni poslanci, prosím vás o schválenie predloženého návrhu Obrannej stratégie Slovenskej republiky. Ďakujem.
Kollár, Boris, predseda NR SR (2023-03-16):
Otváram rozpravu v rámci tretieho čítania . Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pani spoločná spravodajkyňa, prosím, uveďte odporúčanie gestorského výboru.
P. Paška, predseda NR SR: (2007-09-20):
Dámy a páni, ešte raz vás chcem požiadať o pokoj v rokovacej sále, aby sme mohli pokračovať v schválenom programe 13. schôdze. Pán poslanec, pokiaľ uznáte za vhodné, že je toto prostredie dôstojné na to, aby ste predniesli svoju interpeláciu, nech sa páči, máte slovo. Kolegyne, kolegovia, ešte raz vás prosím o pokoj v rokovacej sále.
Figeľ, Ján, podpredseda NR SR (2013-03-15):
Nech sa páči, s ďalšou faktickou Viliam Jasaň.
Kollár, Boris, predseda NR SR (2021-10-20):
Áno, chyba. Tak vrátime späť.
Fronc, Martin, poslanec NR SR (2015-06-16):
Ďakujem pekne, pán predseda. Tlač 1473, len chcem pripomenúť, že to je o strave, aby ste si pamätali a navrhujem, pán predseda, aby sme návrh poslankyne Evy Horváthovej, ktorým sa mení a dopĺňa zákon 245, prerokovali v druhom čítaní.
Laššáková, Jana, podpredsedníčka NR SR (2015-05-27):
Pán poslanec Kolesík, nech sa páči.
Hlina, Alojz, poslanec NR SR (2013-10-24):
Ďakujem veľmi pekne. Už som sa bál, že mi ho nedáte. Pán predseda, prosím vás pekne, ja som včera zmierlivo a bol by som akceptoval, že hlasovaním nie je moja účasť vítaná na grémiu, vzhľadom k tomu, že som v rokovacom poriadku nenašiel, že je neverejné, tak sa ho dneska zúčastním. Ďakujem. (Smiech.)
Jurinová, Erika, poslankyňa NR SR (2016-11-28):
Ďakujem pekne. Len veľmi krátko, som si nestihla ani poznámky robiť pri tom všetkom, čo ste hovorili. Ja sa možno len dotknem len časti, kedy ste hovorili o tých denných stacionároch, a došli ste až k tomu, že v podstate ten systém financovania nie je nastavený najlepšie, že proste beriem to a súhlasím s vami, že by mal zároveň, že by sa malo na financovaní spolupodieľať rovnaká, rovnako aj samospráva. To je v poriadku, ale v zákone sme toto vôbec neriešili, my, čo sme namietali, tak sme hovorili len o tom, že voľakedy boli alebo aj doteraz boli podmienky veľmi široko a otvorene nastavené. Rozumiem, že musí prísť koniec takejto benevolencii, ale hovorím o tom, že tak, ako ich nastavujete teraz alebo ako ich ministerstvo nastavuje teraz, spôsobí naozaj existenčné problémy slušným a odborným prevádzkovateľom denných stacionárov. Potom ak zistí štát, že na takúto službu nemá, tak je možnože vhodné ju buď zrušiť, alebo nejak pretransformovať na niečo iné, lebo v tom prípade mi to pripomína aj niečo podobné ako projekt domácej opatrovateľskej starostlivosti, národný projekt, čo bol, neviem, či som vám presný názov povedala, ale takisto v prvom kole bola výzva, nabralo sa more ľudí, boli šťastní všetci opatrovatelia, že sa im na chvíľku situácia zlepší, a keď malo prísť to druhé kolo, nové kolo, podmienky sa stanovili tak, že vlastne boli nešťastní aj tí opatrovatelia, ale aj nielen domáci, ktorých sa vôbec nemalo podľa mňa týkať, ale aj tí, ktorí skutočne poskytovali tú službu ambulantne akoby, takže v tomto prípade sa mi zdá podobne, že môžu byť postihnutí aj tí, ktorí reálne prácu vykonávajú a vykonávajú dobre. Preto sme si dovolili pripomienkovať tie podmienky, ktoré sú nastavené podľa mňa až likvidačne. Ale bola by som veľmi rada, keby sa možnože... (Prerušenie vystúpenia časomerom.)
Viskupič, Jozef, poslanec NR SR (2013-06-17):
Ďakujem. Pán predseda poslaneckého klubu Hrušovský, ja si veľmi vážim vaše príspevky do debaty, ktoré sú väčšinou vyrovnané a posúvajú tú debatu zo zapálenej osobnej roviny na nejakú vecnú, ale napriek tomu si dovolí zopár otázok. Spomínali ste, že v súčasnej dobe si nevieš predstaviť, čo s tým. To sme dvaja. Lebo sme počúvali tuná ministra, exministra, počúvame to, akým spôsobom ku kauze došlo a podobne. A ja sa pýtam, či to náhodou tiež nevidíš v tom svetle, ako sa mne to začína javiť, že neprišlo k dekonšpirácii, ale prišlo k nejakému aktu bezmoci, že ľudia, ktorí robili a na otvorených pozíciách už nemali za kým ísť, tak si proste v rámci celého inštitucionálneho rebríčka, ktorý, ktorý preliezli, nakoniec skončili pri poslancoch kontrolného výboru. Kontrolný výbor, ktorý má vo svojej náplni kontrolovať tajné a Vojenské spravodajstvo a na základe toho aj my tu dnes rokujeme. Ja nie som znepokojený troška alebo trošku, ako hovoríš, ale som znepokojený veľmi, lebo sa mi zdá, že tu zlyhalo čosi veľké, a mám pocit, že zodpovednosť za toto celé má aj minister Glváč, ktorý pred touto krajinou hovorí, že tí ľudia, ktorí sú možno dôvodne a možno nedôvodne obviňovaní z toho, že nejakým spôsobom zle nakladali s majetkom alebo kradli, a sú opätovne vo funkciách. O tom sa tu bavíme a chceme baviť. A naozaj to, čo si hovoril na konci, že mali by sme sa po tomto rokovaní dozvedieť pravdu. Ja som k tomuto veľmi skeptický, toto rokovanie... (Prerušenie vystúpenia časomerom.)
Pčolinský, Peter, podpredseda NR SR (2023-05-24):
Otváram rozpravu. Nemám žiadnu písomnú prihlášku. Pýtam sa, či sa chce niekto prihlásiť ústne. Nie. Vyhlasujem rozpravu za skončenú. Chce záverečné slovo navrhovateľ? Nie. Pán spravodajca, hlasovanie je dnes o 11.00 hod. Ďakujem. Prerušujem rokovanie o tomto bode. Poprosím teraz poslankyňu Janu Žitňanskú, aby prišla do rokovacej sály. (Krátka pauza.) Moje prosby boli vyslyšané, pani poslankyňa. (Krátka pauza.) Pristúpime k druhému čítaniu o návrhu poslancov Žitňanskej, Marcinkovej, Drábikovej, Dostála na vydanie zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov a ktorým sa dopĺňa zákon č. 245/2008 Z. z. o výchove a vzdelávaní (tzv. školský zákon) a o zmene a doplnení niektorých zákonov v znení neskorších predpisov. Návrh je uverejnený ako tlač 1478, návrh na pridelenie príborov... príborom... (Reakcie z pléna. Reakcia navrhovateľky: „ Nožík, vidlička, lyžička. “) Nožík, vidlička, lyžička. Spoločná správa výborov má tlač 1478a. Dávam teraz slovo poslankyni Jane Žitňanskej, aby návrh odôvodnila. Návrh sa týka príspevkov, nie príborov. Nech sa páči, pani poslankyňa. [Rokovanie o návrhu poslancov Národnej rady Slovenskej republiky Jany Žitňanskej, Vladimíry Marcinkovej, Lucie Drábikovej a Ondreja Dostála na vydanie zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov a ktorým sa dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov , tlač 1478.]
V. Veteška, podpredseda NR SR: (2005-01-18):
B. Brestenská, poslankyňa: Ďakujem pekne. Počúvala som s pozornosťou doteraz a stále viac sa presviedčam, že je viac emócií, ako ratio tu prevláda. A zvlášť pána kolegu posledného by som sa chcela opýtať, akým právom prezentuje názor celej kultúrnej obce, lebo ja, máme skúsenosti a chodíme aj po východe, myslím si, že toto nie je jednotný názor kultúrnej obce. Myslím si, že aj iné mestá a mestečká majú svoje kultúrne stánky, na ktoré sa tiež nedostávajú financie. A ja si myslím, že je jednoznačné takto ľahko povedať, že všetka kultúra je práve v Bratislave a že táto budova je spása alebo teda určitá záchrana kultúry na Slovensku. Nie som o tom presvedčená. A myslím si, že treba veľmi racionálne zvažovať každý argument. A ja si umelcov vysoko vážim a maximálne robím všetko preto, aby mali svoje scény, ale treba aj vidieť tú ekonomiku za tým a nehovoriť za všetkých umelcov. Ďakujem.
Paška, Pavol, predseda NR SR (2014-07-11):
(Hlasovanie.) 131 prítomných, 89 bolo za, 2 proti, 40 sa zdržalo. Návrh uznesenia sme schválili. Vážené pani poslankyne, vážení páni poslanci, odhlasovali sme prerokované body programu 36. schôdze. Podávam návrh uznesenia, aby Národná rada podľa § 24 ods. 8 zákona o rokovacom poriadku určila ako deň skončenia 36. schôdze 11. júl o 11. hodine 15. minúte. Samozrejme neprerokované body z programu 36. schôdze budú zaradené do programu 37. schôdze, ako aj hlasovanie, odložené hlasovanie o prerokovanom návrhu Zákonníka práce. (Hlasovanie.) 123 prítomných, 96 bolo za, 6 proti, 20 sa zdržalo, 1 nehlasoval. Konštatujem, že sme uznesenie schválili. Ďakujem všetkým za spoluprácu. Vyhlasujem 36. schôdzu za skončenú. Kolegyne, kolegovia, želám vám pekné dovolenky a uvidíme sa opäť v septembri alebo v auguste počas rokovaní výborov. Pekný deň a pekné leto. (Rokovanie 36. schôdze NR SR sa skončilo o 11.16 hodine.)
Zmajkovičová, Renáta, podpredsedníčka NR SR (2013-02-14):
S faktickými poznámkami štyria poslanci. Uzatváram možnosť prihlásiť sa s faktickou poznámkou. Pán poslanec Viskupič.
O. Nachtmannová, poslankyňa: (2007-10-30):
Vládny návrh neobsahuje článok, v ktorom by sa novelizoval zákon o vianočnom príspevku a nadviažem na svojho kolegu. Prirovnanie prvého dôchodkového piliera k pyramídovej hre je hrubým nepochopením. Ani formálna logika nemôže viesť k takýmto záverom. V prvom rade pri dôchodkovom poistení v prvom pilieri nemôžeme hovoriť o nejakej hre. Základným subjektom zodpovedajúcim za realizáciu a garantom je štát, ktorý je viazaný viacerými medzinárodnými dohovormi. Slovensko ratifikovalo nielen Dohovor Medzinárodnej organizácie práce o minimálnych normách v sociálnom zabezpečení, ale aj Dohovor Medzinárodnej organizácie práce o invalidných dávkach, o dávkach v starobnom veku a dávkach pozostalým a je viazaná treťou časťou druhého uvedeného dohovoru o starobných dôchodkoch. Takže  nie je to adekvátne porovnanie a kolega vám ilustroval aj ten geometrický tvar, ktorý ste skutočne uviedli úplne zle. Ďakujem.
Goga, Pavol, poslanec NR SR (2017-12-06):
Ďakujem za slovo, pani podpredsedníčka. Zamýšľal som sa nad tým, pán kolega, že kto vlastne nakydal na koho. V úvode ste začali takouto rétorikou, áno, ste to povedali, že jeden na druhého. Ale potom prečo ste túto schôdzu zvolali? Asi ste to čakali, že takto to dopadne. Takže niet víťazov ani porazených. A Kaliňák nepadne, ani nemá prečo. Ale verte, že nič ste nové ako opozícia nepovedali. Naopak, dozvedeli sme sa čosi nové. Spoznali sme škandály opozície: - Pána Sulíka, ktorý získal 20 mil. pre svoju firmu. - Pána Rajtára, ktorý nechal ako ústavný činiteľ alebo nedal ako ústavný činiteľ žiadne trestné oznámenie na svojho asistenta pre porušenie bankového tajomstva a ešte ho aj v tom podporuje. - Pána Galka, ktorý spochybňuje aj svoje vlastné rozhodnutie o odpočúvaní vlastných ľudí a novinárov. - Pána Grendela, ktorý jasne poukázal na vlastných koaličných partnerov podozrivých pri voľbe generálneho prokurátora Trnku z možnej korupcie pri fotení hlasovacích lístkov, keď si dávali, resp. prefocovali občianske preukazy a poslanecké preukazy pri hlasovacích lístkoch. - Pána Matoviča, ktorý kešoval pri predaji vlastnej firmy a využíval na to pána Vandáka ako bieleho koňa a tak ďalej a tak ďalej. Takže ste túto schôdzu nemali vôbec zvolávať, lebo sa vám vymkla z rúk. A nebolo treba ju ani heknúť, ako to povedala pani Nicholsonová. Ďakujem.
P. Hrušovský, podpredseda NR SR: (2002-04-05):
(Hlasovanie.) 105 prítomných, 80 za, 1 proti, 16 sa zdržalo, 8 nehlasovalo. Návrh sme schválili. Teraz poprosím, pána poslanca Palacku, ktorého poveril gestorský výbor, aby informoval Národnú radu o stanovisku k návrhu na vydanie zákona, ktorým sa mení a dopĺňa zákon č. 435/2000 Z. z. o námornej plavbe , ktorého predkladateľom je pán poslanec Osuský, o spôsobe ďalšie prerokovávania tohto návrhu. Pán poslanec. G. Palacka, poslanec: Ďakujem za slovo. Pán predsedajúci, navrhujem, aby sme hlasovali o tom, že návrh prerokuje Národná rada v druhom čítaní.
Tomáš, Erik, poslanec NR SR (2022-12-01):
Ďakujem pekne, pán kolega. Ja podobne poviem ako Janko Richter, že tu nikto nemá žiadny problém s rodinnými podnikmi alebo s rodinným podnikaním, ale nepatrí to do tohto zákona o sociálnej ekonomike, to je jednoducho zjavné. Ešte raz zopakujem to, že aliancia pre sociálnu ekonomiku má s týmto zákonom výrazný problém v takomto znení, 173 sociálnych podnikov proti a pokiaľ neprejdú tie pozmeňujúce návrhy a prejde zákon v takomto pôvodnom znení, my ho, samozrejme, nepodporíme, ale pokiaľ by prešiel, tak ja avizujem vopred, že pri prvej možnej príležitosti prídeme s novelou tohto zákona. Ďakujem pekne.
Galek, Karol, poslanec NR SR (2019-12-05):
Ďakujem všetkým reagujúcim. No tak, samozrejme, evidentne je v tom viacej politiky ako nejakého rozumu, viacej populizmu ako nejakých reálnych dôvodov. Ťažko povedať, čo tým pán Robert Fico sleduje, ale naozaj to bolo možnože iba na nejaké prekrytie tých tém, keď už aj pán Bugár upozornil na to, že tie riziká sú omnoho vyššie a jednoducho akýkoľvek prevoz na Slovensko by bol nevýhodný. Ale my sa nebránime tomu, aby sme to zlato na to Slovensko dostali, ale odstúpme od tej politiky, vykašlime sa na politiku, nevyrábajme niekomu tuto politické body alebo nezakrývajme týmto nejaké iné súčasné témy, ale podriaďme to, tak ako aj Edo zdôraznil, podriaďme to nejakej dôkladnej analýze. Proste riaďme sa rozumom. Zdravý rozum je najlepší recept. Toto máme aj v rámci kampane, ale to som troška odbehol. Ale ja by som chcel ešte upozorniť naozaj na tú druhú časť toho môjho pozmeňovacieho návrhu, pretože k tomu sa nikto nevyjadril a ešte raz to chcem zdôrazniť. Ochraňujme a venujme sa nielen tomu zlatu, ktoré máme ako investičné, ale venujme sa naozaj aj tomu zlatu, ktoré tu máme, ktoré je naše, ktoré zatiaľ nikto z toho Slovenska nevyviezol a za ktoré dostávame 16 eur za kilogram.
Pellegrini, Peter, predseda NR SR (2024-02-15):
Prezentujme sa a hlasujme o pridelení návrhu zákona výborom, určení gestorského výboru, ako aj lehoty na jeho prerokovanie. (Hlasovanie.) Prítomných 137 poslancov, za 76, proti 48, zdržalo sa 11 poslancov, nehlasovali 2. Konštatujem, že sme tento návrh schválili. Ďalej budeme hlasovať o bode 35 schváleného programu, ktorým je prvé čítanie o návrhu skupiny poslancov na vydanie zákona, ktorým sa mení a dopĺňa zákon č. 514/2003 Z. z. o zodpovednosti za škodu spôsobenú pri výkone verejnej moci, tlač 61. Prosím spravodajcu z ústavnoprávneho výboru pána poslanca Branislava Vanča, aby toto hlasovanie uviedol. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 514/2003 Z. z. o zodpovednosti za škodu spôsobenú pri výkone verejnej moci a o zmene niektorých zákonov v znení neskorších predpisov , tlač 61.)
Jurinová, Erika, podpredsedníčka NR SR (2015-10-02):
Ďakujem pekne, pán spravodajca. Prerušujem rokovanie o tomto bode programu. Nasleduje prvé čítanie o návrhu poslanca Petra Osuského, Miroslava Kadúca, Daniela Lipšica na vydanie zákona, ktorým sa mení a dopĺňa zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov a ktorým sa menia a dopĺňajú niektoré zákony. Návrh zákona má parlamentnú tlač 1763, návrh na jeho pridelenie na prerokovanie výborom je v rozhodnutí č. 1775. Dávam slovo opäť pánovi poslancovi Petrovi Osuskému, aby návrh zákona uviedol. [Rokovanie o návrhu poslancov Národnej rady Slovenskej republiky Petra Osuského, Miroslava Kadúca a Daniela Lipšica na vydanie zákona, ktorým sa mení a dopĺňa zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov a ktorým sa menia a dopĺňajú niektoré zákony , tlač 1763.]
Uhrík, Milan, poslanec NR SR (2018-05-29):
Marian, máš pravdu, skutočne keby tu pani Verešová sedela včera, ale ona tu nesedela za dva dni ani, ani sekundu okrem dnešného hlasovania, čo tu, čo je vlastne jej povinnosť, v tejto rozprave nesedela ani sekundu. Keby tu sedela, tak by včera počula niekoľkokrát a dokonca ja som to aj v rozprave hovoril, že odsudzujeme všetky genocídy v histórii, pretože potraty sme prirovnali k, ku genocíde. Nazvali sme to potratová genocída v rozprave. Keby tu pani Verešová, keby, keby tu bola, neviem, kde teraz je, či má na práci niečo dôležitejšie, ako tu sedieť, alebo neviem, ale keby tu bola, tak by to vedela. Čo sa týka tej mediálnej cenzúry, tak, samozrejme, televízia TA3 vypla vysielanie, v RTVS-ke, celý deň Národná rada sa zaoberala týmto návrhom zákona na obmedzenie interrupcií, obmedzenie potratov, v RTVS-ke v rádiu nepovedali o tom vo večerných správach ani slovo, ani ťuk, nič. Naopak, povedali kopec zbytočných informácií. Aktuality, SME, Denník N, o tých ani nehovorím. Tam proste nič, úplná... Sklamal ma denník Postoj, ktorý nepublikoval môj blog, v ktorom som vyzýval kresťanských politikov slušne, veľmi slušný blog. Naozaj som vyzýval ostatných kresťanských politikov, aby podporili tento návrh zákona, aby prestali politikárčiť. Nepublikovali to. Namiesto toho publikovali dnes na titulke článok pána Vašečku, kde sľubuje, že predloží návrh zákona. To znamená, že oni povýšili sľub nad návrh zákona, ktorým sa už zaoberá Národná rada dva dni. To je tá, tá paranoja alebo tá irónia, ktorá mi na tom celom vadí. Asi toľko.
Matovič, Igor, poslanec NR SR (2019-09-25):
Je to dôkaz toho, že zrkadlo, ktoré vám nastavujem, nie je pokrivené, ale hovorím vám pravdu v mene vašich vlastných voličov, lebo vy ste ich záujem zradili. To, čo ste urobili, že ste mi na štyri mesiace a tri dni zobrali slovo a nedovolili, aby sa rokovalo o mojom návrhu zákona, odsúvali ste ho, odsúvali, odsúvali, odsúvali, nemá v histórii Slovenska obdobu. Ale počkalo vás to. Sme päť mesiacov pred voľbami a veľmi sa teším na vaše hlasovanie, ktoré potom dosť intenzívne budem sponzorovať kade možne, aby sa dostalo k vašim vlastným voličom, aby sa ľudia vedeli pozrieť, ako ste hlasovali v tejto veci. Aby sa vedeli pozrieť do zrkadla, keď vy sa do neho pozrieť neviete. Som zvedavý na vaše hlasovanie.
Laurenčík, Milan, podpredseda NR SR (2022-03-23):
Prosím vás, pán poslanec, reagujte na pána poslanca Žiaka a nie na... (Povedané súbežne s rečníkom.)
Luščíková, Darina, poslankyňa NR SR (2023-12-13):
Dobre, môžem už asi, áno ? Už sme sa ukľudnili. Ďakujem. Ja by som sa chcela zamyslieť nad tým, čo vlastne aj rozprával kolega o výdavkoch Sociálnej poisťovne, lebo naozaj sú enormné a myslím, že nerozmýšľame do budúcnosti nad tým, ako ich racionalizovať a ako urobiť ich udržateľnými, tieto výdavky. Nie je ťažké pochopiť, prečo táto vládna koalícia sa zameriava hlavne na dôchodcov. Pretože sú to ich najvernejší voliči. Ona im v podstate podsúva nejaké drobné. Dobre, možno pre niektoré rodiny to nie je, pre niektorých dôchodcov to nie sú drobné, ale v podstate spôsobuje to, že tí ľudia sú osamelí. A osamelosť je naozaj neskutočne veľký problém. Na to napríklad reagovala aj Veľká Británia tým, že v roku 2018 založila ministerstvo osamelosti, pretože osamelosť spôsobuje jednak psychické problémy, jednak spôsobuje zdravotné problémy. A to, že my sa takto neracionálne správame k ďalším generáciám, spôsobuje to, že mladí ľudia odchádzajú. A odchádzajú nielen z regiónov, odchádzajú z našej krajiny a tí ľudia zostávajú osamelí doma vo svojich obciach. Vy chodíte na výjazdové rokovania vlády. Ja neviem, či vy vidíte tie vyprázdnené obce, ktoré sú úplne len o starých ľuďoch a nemajú žiadne služby, nemajú tam svoje rodiny, nemajú tam svoje vnúčatá, nemajú tam svoje deti. A sedia osamelí vo svojich domovoch a sú frustrovaní, sú nešťastní, sú chorí, sú depresívni a je im veľmi ľahké podsúvať nepriateľov. Čo vy robíte? Hľadáte nepriateľov a oni na tých nepriateľov naskakujú. Posúvate im dezinformácie, hoaxy oni na to naskakujú a vás volia. A oni si neuvedomujú, že v podstate vy im beriete, beriete budúcnosť ich deťom, beriete budúcnosť ich vnúčatám a oni sú osamelí a za to vlastne môžete vy. Ďakujem. (Potlesk.)
Hort, Milan, podpredseda NR SR (2011-06-29):
Ďakujem pekne, pán spravodajca. Otváram rozpravu. Nedostal som žiadnu písomnú prihlášku, a preto dávam možnosť prihlásiť sa ústnou formou do rozpravy. Evidujem do rozpravy dve prihlášky, pánov poslancov Alojza Přidala a Ľubomíra Vážneho. Uzatváram možnosť prihlásiť sa do rozpravy. Slovo má pán poslanec Alojz Přidal. Nech sa páči.
Hrušovský, Pavol, podpredseda NR SR (2011-06-28):
Hlasujeme o návrhu, ako ho predniesla pani poslankyňa. (Hlasovanie.) 149 prítomných, 149 za návrh. Pripomienky pána prezidenta pod poradových číslom 1 až 23 Národná rada schválila.
V. Veteška, podpredseda NR SR: (2004-12-02):
Pristúpime k druhému čítaniu o návrhu poslanca Národnej rady Slovenskej republiky Tibora Cabaja na vydanie zákona, ktorým sa mení a dopĺňa zákon č. 333/2004 Z. z. o voľbách do Národnej rady Slovenskej republiky . Návrh zákona ste dostali ako pred prvým čítaním ako tlač 889. Spoločnú správu výborov máte ako tlač 889a. Dávam slovo pánovi poslancovi Tiborovi Cabajovi, aby návrh zákona uviedol.
Milanová, Natália, ministerka kultúry SR (2021-11-04):
Ďakujem. S týmito všetkými vecami, samozrejme, áno, my vieme, že budú súčasťou tých, hlavne obnovy starých budov, resp. kultúrnych pamiatok, bude súčasťou toho prekvapenie, niečo nepríjemné, s čím sa nepočítalo. Niečo, čo nebude, nebolo uvedené v projektovej dokumentácii. Skrátka, áno. Ale čím lepšia bude tá samotná príprava a tá, to samotné plánovanie, tým lepší bude aj priebeh investičnej akcie.
B. Bugár, podpredseda NR SR: (2003-12-04):
(Hlasovanie.) Prítomných 127 poslancov, za návrh 87, proti 35, zdržali sa hlasovania 5. Konštatujem, že aj bod 35 Národná rada schválila.
Glváč, Martin, podpredseda NR SR (2018-01-30):
Ďakujem. Ďalší v rozprave vystúpi pán poslanec Jurzyca. Nech sa páči.
Blanár, Juraj, podpredseda NR SR (2023-03-21):
Evidujem vašu prihlášku v rozprave, avšak ešte predtým poprosím spravodajcu za navrhnutý gestorský ústavnoprávny výbor pána Rastislava Schlosára, aby predniesol spravodajskú informáciu k tomuto návrhu zákona.
Jurinová, Erika, podpredsedníčka NR SR (2014-11-08):
Na vaše vystúpenie chcú reagovať dvaja páni poslanci. Uzatváram možnosť prihlásiť sa faktickou poznámkou. Nech sa páči, pán poslanec Susko.
Madej, Róbert, poslanec NR SR (2018-12-04):
Ďakujem pekne. Rád by som pripomenul členom ústavnoprávneho výboru, že sa bude konať schôdza ústavnoprávneho výboru dnes o 13.00 hod. Ďakujem pekne.
Laššáková, Jana, podpredsedníčka NR SR (2013-05-22):
Pán poslanec Martvoň, nech sa páči.
Tankó, Viliam, poslanec NR SR (2024-01-16):
Ďakujem za slovo aj pánovi poslancovi za jeho vystúpenie. 	Štvornásobný premiér Robert Fico si zrejme aj s vládnou garnitúrou požičali parný valec v Rožňave, ktorý bol nefunkčný od roku 1959 a je tretím najstarším na svete. Tak je zrejmé, že do jeho spojazdnenia investovali veľké financie a zneužívajú to, tento valec na porušovanie ľudských práv. Niekoľkokrát spomínané premlčacie lehoty, ktoré podľa návrhu majú trvanie tri roky spôsobia, že polícia, prokuratúra a súdy a na základe skúseností zo súčasnosti nebudú mať možnosť odstíhať páchateľov trestnej činnosti. Ak niekomu teda nedokážu vinu do troch rokov, bude sa to vnímať tak, že nespáchal trestný čin. Namiesto toho, aby sme prioritne riešili veľké množstvo vážnych sociálnych problémov, riešime zrušenie Úradu špeciálnej prokuratúry. Len pre príklad. Podľa výskumov európskych organizácií je ohrozených až takmer 22 % detí chudobou. Máme vyše 70-tisíc bezdomovcov a vyše 100-tisíc ľudí žije v nedôstojných životných podmienkach. A nie, nehovorím teraz len o Rómoch, hovorím o všetkých ľudí, lebo chudoba na Slovensku sa netýka iba Rómov, týka sa to 900-tisíc ľudí. Ďakujem.
M. Číž, podpredseda NR SR: (2007-03-29):
(Hlasovanie.) Prítomných 133 poslancov. Za návrh 1 poslanec, proti 61 poslancov, zdržalo sa  71 poslancov. Konštatujem, že tento návrh sme neschválili.
Jurzyca, Eugen, poslanec NR SR (2015-05-22):
Ďakujem pekne, pán predsedajúci. Vážení prítomní, v súlade s § 73 zákona o rokovacom poriadku som bol určený Výborom Národnej rady pre vzdelávanie, vedu, mládež a šport za spravodajcu k návrhu uvedeného zákona, (tlač 1514). Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla potom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady, Výbor Národnej rady pre financie a rozpočet, Výbor Národnej rady pre vzdelávanie, vedu, mládež a šport. Za gestorský výbor navrhujem Výbor Národnej rady pre vzdelávanie, vedu, mládež a šport. Odporúčam, aby predmetný návrh zákona výbory prerokovali do 30 dní a gestorský výbor do 32 dní od prerokovania návrhu zákona v Národnej rade v prvom čítaní. Prosím, pán predseda, otvorte všeobecnú rozpravu. Ďakujem.
Hrnčiar, Andrej, podpredseda NR SR (2017-05-19):
Ďakujem. Prosím povereného člena z výboru pre financie a rozpočet poslanca Radovana Baláža, aby informoval Národnú radu o výsledku prerokovania správy vo výbore.
Grečková, Lea, poslankyňa NR SR (2013-12-05):
Teraz, pán predseda, dajte hlasovať o návrhu pani poslankyne Mezenskej, obsahuje 7 bodov. Dohodli sme sa, že budeme o všetkých hlasovať spoločne.
Poliačik, Martin, poslanec NR SR (2011-03-23):
Kolega Maďarič, tretí sektor a médiá by mali byť strážnymi psami demokracie, ale strážny pes na to, aby mohol strážiť, potrebuje zuby a potrebuje hlas. Nepotrebujeme strážnych psov, ktorí pod hrozbou, že im zoberieme žrádlo a budú existenčne ohrození, sa boja štekať. Nepotrebujeme strážnych psov, ktorí si musia trikrát rozmyslieť, či na niekoho zavrčia, pretože budú musieť obrovský priestor svojej vlastnej existencie venovať tomu, aby potom takéto zavrčanie museli kvôli vášmu zákonu naprávať. My potrebujeme strážneho psa, ktorý každého meria rovnakým metrom a politikovi nič nedaruje presne tak, ako v tej politickej nadpráci médiá nedarovali napríklad našej strane Hájekovcov a Liberálny dom. Takže toľko k politickej nadpráci mediálnych kolegov.
Karahuta, Jaroslav, poslanec NR SR (2022-02-02):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávny výbor Národnej rady, výbor Národnej rady pre pôdohospodárstvo a životné prostredie a výbor Národnej rady pre zdravotníctvo, ďalej aby za gestorský výbor určila hlasovaním výbor Národnej rady pre pôdohospodárstvo a životné prostredie, aby predmetný vládny návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní.
M. Číž, podpredseda NR SR: (2007-10-17):
(Hlasovanie.) Prítomných 135 poslancov, za 134, zdržal sa 1. Konštatujem, že Národná rada pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. Ďakujem pekne. Vážené kolegyne, kolegovia, teraz budeme hlasovať v prvom čítaní o vládnom návrhu zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov (tlač 415). Slovo má teraz spravodajca, ktorého určil navrhnutý gestorský výbor, pán poslanec Valocký. Nech sa páči.
Miškov, Juraj, minister hospodárstva SR (2011-03-29):
Ďakujem vám veľmi pekne. Vážený pán predsedajúci, vážené panie poslankyne, vážení páni poslanci, dovoľte mi na záver tejto rozpravy poďakovať všetkým zúčastneným pri tvorbe pozmeňujúcich návrhov. Chcel by som zdôrazniť, že ministerstvo hospodárstva bolo takisto účastné vypracovania týchto pozmeňujúcich návrhov. Ministerstvo hospodárstva súhlasí so všetkými pozmeňujúcimi návrhmi, ktoré vznikli vo výbore pre hospodárstvo, a ešte raz by som sa chcel poďakovať špeciálne pánovi poslancovi Janišovi za vedenie celej diskusie ohľadne tejto novely zákona. Takisto by som sa chcel poďakovať pánovi poslancovi Jahnátkovi za podporu tohto zákona. Ja dúfam, že tento zákon si osvoja aj ďalší opoziční poslanci. A chcel by som možno odtiaľto deklarovať náš záujem, ktorý sme deklarovali už na ministerstve hospodárstva, že máme záujem robiť energetickú politiku otvorene. To znamená, chceme dialóg o energetickej politike. My sme do tohto dialógu pozvali všetkých zúčastnených a takisto pozývam to tohto dialógu aj zástupcov opozície. Cieľom je naozaj spoločne vytvoriť najlepšiu možnú energetickú politiku do budúcnosti. A ak tomu prispejú aj nejaké nápady zo strany opozície, budem len rád. Ďakujem veľmi pekne. (Potlesk.)